Completar a seguinte frase: Yadegar Mokhammad (, Yädkär, Yädegär, ) (f. 1565) foi o último khan do Khanato de Kazán, ocupando o cargo de marzo a outubro de 1552. Era fillo do khan de Astrakhan Qasim II. Entre 1542 e 1550 estivo ao servizo do Zarato de Rusia. En 1550, participou no ataque a Kazán e despois uniuse aos Nogais. Despois de que o Khanato de Kazán estivese a piques de ser derrotado polas forzas de Iván o Terrible en 1550, en 1551 o "partido da paz" en Kazán entronizou ao khan prorruso Shah Ali. En 1552 o "partido patriótico" anti-ruso recuperou o poder. Shah Ali fuxiu e Yadegar foi invitado por Qol Sharif e Chapqin bek Otich uli (Çapqın bäk Otıç ulı, ) ao trono do Khanato de Kazán. Posteriormente, liderou a guerra contra a invasión rusa (ver
Asedio de Kazán). Foi capturado en outubro de 1552 cando as tropas rusas tomaron Kazan. En 1553 converteuse ao cristianismo, tomou o nome de "Simeon Kasayevich" e viviu en Moscova como un nobre ruso.